open-index/open-wikipedia-markdown huggingface dataset:
Eriu

**Ériu** on Irlannin kelttiläisessä mytologiassa Irlannin henkilöitymä ja äitijumalatar. Hänen puolisonsa oli Mac Grené (Mac Gréine).

Kun milesialaiset eli gaelit olivat lyöneet jumalten heimon Tuatha Dé Danannin, näyttäytyi kelteille kolme Irlannin eponyymistä jumalatarta: Banbha, Fodla ja Eriu. Jokainen heistä vaati kelteiltä lupauksen, että Irlannin saari säilyttäisi hänen nimensä. Fili eli näkijä Amhairghin vakuutti Eriulle, että Irlannin päänimi annettaisiin jumalattaren mukaan. Vastalahjaksi Eriu ennusti, että Milin pojat saisivat saaren maat ikuisiksi ajoiksi.

Eriu on luultavasti ollut myös auringonjumalatar, sillä aurinko nähtiin menneinä aikoina kultaisena pikarina, joka oli täytetty punaviinillä. Tämän pikarin Eriu ojensi saaren suojelusjumalattaren ominaisuudessa jokaiselle Irlannin kuolevaiselle kuninkaalle merkkinä heidän avioliitostaan ja maan hedelmällisyydestä.

## Lähteet
*Green, Miranda J. : Dictionary of Celtic Myth and Legend. Thames & Hudson 1997. 
*Lurker, Manfred : A Dictionary of Gods and Goddesses, Devils and Demons. Routledge & Kegan Paul, 1987. 
### Viitteet
Risto Räppääjä ja viimeinen tötterö

**Risto Räppääjä ja viimeinen tötterö** on vuonna 2007 julkaistu Risto Räppääjä -kirja.
 
## Juoni

Alakerran naapuri herra Lindberg on syönyt viimeisen keksijäätelötötterön koko maailmassa.
Kun Risto tulee kotiin häntä hermostuttaa asia ja hän lukittautuu huoneeseensa. 

Herra Lindberg keksii soittaa jäätelötehtaaseen ja saa kuulla että Höljäkässä on vielä 20 tötteröä.

Hetken kuluttua Rauha, Nelli, Herra Lindberg ja Risto lähtevät Höljäkkään ja saivat kuin saivatkin viimeisen tötterön.

## Lähteet
*
Kesä 68

**Kesä 68**, myöhemmin **Kesä 69**, (*The Wonder Years*) on yhdysvaltalainen televisiosarja nuoren pojan ja hänen perheensä elämästä 1970-luvun taitteen amerikkalaislähiössä. Pääosaa Kevin Arnoldia näyttelee Fred Savage, joka oli sarjan alkaessa 11-vuotias. Daniel Stern esiintyy komediallisen sarjan kertojana, aikuistuneena Kevininä joka muistelee ja kommentoi nuoruuden kommelluksiaan 20 vuotta myöhemmin. Sarjan tunnusmusiikkina on Joe Cockerin tulkinta Beatles-kappaleesta ”With a Little Help from My Friends”.

Sarjaa tuotettiin vuodesta 1988 vuoteen 1993 ja esitettiin puolen tunnin viikoittaisina jaksoina, joita tehtiin kaikkiaan 115. Sarjan tapahtumat ulottuivat vuodesta 1968 vuoteen 1973, läpi päähenkilön varhaisteinivuosien. Jaksojen aiheina ovat tyypilliset nuoren ihmisen ”siirtymäriitit”, kuten ensisuudelma, kesäromanssi, high schoolin ensimmäinen koulupäivä, vanhempien suojeluhalu ja erilaisten tavaroiden inttäminen vanhemmilta.

Sarjan kohderyhmänä olivat sodanjälkeiset suuret ikäluokat, jotka ottivat omia nuoruusvuosiaan muistelevan sarjan omakseen Yhdysvalloissa ja ympäri maailmaa. Jokainen jakso alkoi jollakin tuon ajan uutistapahtumalla ja sen tv-uutismateriaalilla, ja muut henkilöhahmot joutuvat niiden pyörteisiin: naapurin poika ja Kevinin tyttöystävän isoveli kuolee Vietnamissa, ja Kevinin isosisko ryhtyy hipiksi.

## Vastaanotto
Sarja palkittiin parhaan komediasarjan Emmyllä  vuonna 1988, vaikka siitä oli tuolloin nähty vasta kuusi jaksoa. Seuraavana vuonna *Kesä 68* sai parhaan musikaali- tai komediasarjan Golden Globe -palkinnon.

Sarjan alkupään jaksoja esitti Suomessa MTV television ykkösverkossa kesästä 1989 alkaen kymmenkunta jaksoa kesässä, ja sarja sai täälläkin hyviä arvosteluja. *Helsingin Sanomien* Jukka Kajava piti vuonna 1989 *Kesä 68*-uutuussarjaa nasevana ja kelpona komediana, joka välittää hyvin 1960-luvun lopun ajankuvaa.

## Lähteet
BK Nižni Novgorod

**BK Nižni Novgorod** () on venäläinen koripalloseura Nižni Novgorodista. Se pelaa kotiottelunsa Nogornyin viihdekeskuksessa.

Seura tunnettiin esimmäisellä vuosikymmenellään nimellä **NBA Nižni Novgorod**. Nižni Novgorod on pelannut Itä-Euroopan pääsarja VTB United-liigassa 2010-luvulta lähtien. Se on osallistunut aktiivisesti myös kansainvälisiin seurajoukkuekilpailuihin kuten Mestarien liigaan. VTB-liigassa ja Venäjän cupissa seura on sijoittunut parhaimmillaan hopealle.

## Tunnettuja pelaajia

*  Semjon Antonov
*  Jevgeni Baburin
*  Dmitri Hvostov
*  Ivan Strebkov
*  Vladimir Ivlev
*  Uladzimir Veramejenka

## Lähteet

## Aiheesta muualla

* Seuran verkkosivut  
* Seura eurobasket.com-sivustolla
Jorma Molarius

**Jorma Eino Juhani Molarius** (12. joulukuuta 1941 Kesälahti – 28. helmikuuta 2008 Helsinki) oli suomalainen toimittaja ja tv-ohjaaja. 

Molarius oli yksi television alkuvuosien pioneereista Suomessa. Hän oli 1960-luvulla Mainos-TV:ssä ohjaajana ja tuottajana ja siirtyi sitten 1970 Yleisradion palvelukseen. 

Molariuksen tuottamiin ohjelmiin kuuluivat muun muassa Sirkus Pasila, Kansalaisen tietolaari, *Kolmas kerros*, Aikapommi, *Kielletty kaupunki* sekä vuonna 1977 valmistunut presidentti Urho Kekkosesta kertonut *Presidentin päivä*.

Molarius on haudattu Hietaniemen hautausmaan uurnalehtoon.

## Lähteet
Yhteiskunta-ampiaiset

**Yhteiskunta-ampiaiset** (Vespinae) on ampiaisten (Vespidae) alaheimo, johon kuuluvat lajit ovat kaikki aitososiaalisia. Yhteiskunta-ampiaiset eroavat erakkoampiaisista muun muassa suuremman kokonsa ja selvästi tukevamman ruuminrakenteensa perusteella.

## Pesä

Yhteiskunta-ampiaisten pesät ovat yksivuotisia. Nuori kuningatar sekoittaa kuivasta puusta irti jyrsimiään hitusia omaan sylkeensä ja valmistaa harmaata paperia muistuttavaa materiaalia. Aluksi se tekee paperista pylvään, johon se kiinnittää pesän alun. Pesänsä se voi ripustaa oksaan, talon puurakenteisiin, puunrunkoon tai maaonkaloon. Ampiaispesän ulkoseinässä on useita paperikerroksia. Pesään johtaa yksi pieni oviaukko. Sisällä on paperipylväillä toisiinsa yhdistettyjä kerroksia kuusikulmaisia, alaspäin aukeavia kennoja, joihin kuningatar munii munansa. Munista kuoriutuu toukka- ja kotelovaiheen jälkeen työläisiä, jotka jatkavat pesän rakentamista. Kesän lopussa työläiset valmistavat suuria kuninkaallisia kennoja, joissa uusia kuningattaria kasvatetaan.

## Ravinto
Keväällä ampiaiskuningatar kerää kukista sokeripitoista ravintoa pystyäkseen tuottamaan jälkeläisiä. Toukkiaan ampiaiset ruokkivat hyönteisillä. Syksyllä toukkien kasvatuksen jo päätyttyä ampiaiset etsivät makeaa ja sokeripitoista ruokaa.

## Karkotus

Yhteiskunta-ampiaisten karkottamista pihoilta on yritetty esimerkiksi valepesillä ja vesipusseilla, mutta niiden toimivuus on vailla perusteita.

Ampiaispesän voi hävittää leikkaamalla pesä illalla irti pussiin tai sumuttamalla pesä täyteen torjunta-aerosolia. Ampiaiset puolustavat pesäänsä pistämällä raivokkaasti, jos saavat tilaisuuden.

## Suomessa tavatut yhteiskunta-ampiaislajit
Suomessa on tavattu yhteensä 12 yhteiskunta-ampiaislajia:

* *[[Räystäsloisampiainen|Dolichovespula adulterina]]* – räystäsloisampiainen
* *[[Taiga-ampiainen|Dolichovespula pacifica]]* – taiga-ampiainen (syn. *D. lokenae*, *D. norvegicoides*)
* *[[Pensasampiainen|Dolichovespula media]]* – pensasampiainen
* *[[Norjanampiainen|Dolichovespula norvegica]]* – norjanampiainen
* *[[Metsäloisampiainen|Dolichovespula omissa]]* – metsäloisampiainen
* *[[Räystäsampiainen|Dolichovespula saxonica]]* – räystäsampiainen
* *[[Metsäampiainen|Dolichovespula sylvestris]]* – metsäampiainen
* *[[Herhiläinen|Vespa crabro]]* – herhiläinen
* *[[Norkoampiainen|Vespula austriaca]]* – norkoampiainen
* *[[Saksanampiainen|Vespula germanica]]* – saksanampiainen
* *[[Puna-ampiainen|Vespula rufa]]* – puna-ampiainen
* *[[Piha-ampiainen|Vespula vulgaris]]* – piha-ampiainen

## Lähteet

## Aiheesta muualla
* Douwes, P. et al., Nationalnyckeln till Sveriges flora och fauna. Steklar: Myror–getingar. Hymenoptera: Formicidae-Vespidae. ArtDatabanken, SLU, Uppsala 2012. 
* Ampiaisten lajinmääritysopas 
* Ampiaiset (Vespidae). Suomen lajitietokeskus
Fribourg Olympic

**Fribourg Olympic Basket** on sveitsiläinen koripalloseura Fribourgista. Se pelaa kotiottelunsa Halle de Sainte-Croix’ssa.

Vuonna 1961 perustettu Olympic on Sveitsin menestynein koripalloseura muun muassa 17 mestaruudellaan. Se on osallistunut usein myös kansainvälisiin seurajoukkuekilpailuihin.

## Saavutukset

* Sveitsin mestaruus 1966, 1971, 1973, 1974, 1978, 1979, 1981, 1982, 1985, 1992, 1997, 1998, 1999, 2007, 2008, 2016 ja 2018
** hopeaa 1965, 1967, 1968, 1969, 1972, 1976, 1977, 1983, 1989, 1994, 1995, 1996, 2002, 2003, 2004, 2010 ja 2011
* Sveitsin cup-mestaruus 1967, 1976, 1978, 1997, 1998, 2007, 2016 ja 2018
* Sveitsin liigacup-mestaruus 2007, 2008, 2009, 2010 ja 2018

## Lähteet

## Aiheesta muualla
* Seuran verkkosivut 
* Seura eurobasket.com-sivustolla
Jouko H. Nissinen

**Jouko H. Nissinen** (13. syyskuuta 1938 Ilomantsi – 18. elokuuta 2009 Espoo) oli suomalainen liikkeenjohdon konsultti, majuri ja kirjailija.

Nissinen pääsi ylioppilaaksi Nurmeksessa 1959. Hän kävi kadettikoulun ja valmistui sieltä kurssinsa priimuksena 1962. Hän palveli eri joukko-osastoissa ja pääesikunnassa vuoteen 1971, jolloin hän siirtyi Rationalisointiliiton toimitusjohtajaksi. Hänen aikanaan liitto keskittyi erityisesti työelämän pelisääntöjen uudistamiseen yhdessä työmarkkinajärjestöjen kanssa.

Nissinen perusti vuonna 1976 liikkeenjohdon konsulttitoimiston Yritystaito Oy:n ja oli sen toimitusjohtajana vuoteen 1994 saakka. Hän johti useita yritysten, kuntayhteisöjen ja sairaanhoitopiirien uudistushankkeita ja julkaisi teoksia alalta. Konsulttiuransa jälkeen Nissinen harrasti maalausta ja runoutta ja julkaisi kaksi runokirjaa.

Paavo Liskin mukaan Nissinen toi Via Crucis -pääsiäisnäytelmän Suomeen saatuaan inspiraation Andalusiassa näkemästään pääsiäiskulkueesta. Nissinen laati käsikirjoituksen näytelmään, jonka Liski ohjasi. Tätä näytelmän versiota esitettiin kahtena pääsiäisenä 1996 ja 1997, ja sitä seurasi 20&nbsp;000 katsojaa.

## Teoksia
* *Tehokkuutta ajankäyttöön*; kirj. Jouko H. Nissinen, Eero Voutilainen. Ekonomia 60. Weilin + Göös, Espoo 1979, 3. painos 1985
* *Ihmisten johtaminen*; kirj. Esko Härkönen, Jouko H. Nissinen, Olavi Tiusanen. Tuloskirjat, Helsinki 1982, 4. uus. painos 1986, 5. uus. painos 1987, 6. uus. painos 1988
* *Tulosajattelusta allakointiin: henkilökohtainen ohje- ja harjoituskirja*. Yritystaito, Helsinki 1983, 2. painos 1987, 3. painos 1989
* *Tuloksellisuutta sihteerin työhön*; kirj. Raija Malmberg, Jouko H. Nissinen. Markkinointi-instituutin kirjasarja n:o 33. Weilin + Göös, Espoo 1987
* *Joustavuus ja luovuus työelämässä*; kirj. Timo Kauppinen, Jouko H. Nissinen, Matti Peltonen. Yritystaito, Helsinki 1988, 2. uus. painos 1990
* *Viisautta etsimässä: elämän taidon kysymyksiä ja vastauksia*; kuvitus Nelly Jurvelius; mietiskely ja affirmaatiot Reino Knaapila. Tuloskirjat, Helsinki 1995
* *Yrittäjyys markkinarakenteessa*; kirj. Paula Kyrö, Jouko H. Nissinen. Helsingin kauppakorkeakoulun julkaisuja. D 220. Helsinki 1995
* *Yritä itse: murroksen kautta jälleenyrittäjyyteen*; kirj. Paula Kyrö, Jouko H. Nissinen. Työpoliittinen tutkimus n:o 124. Työministeriö, Helsinki 1995
* *Minne viekään askeleeni?: sanoin, sävelin ja siveltimin*; kirja ja CD-levy; runot ja maalaukset Jouko H. Nissinen; musiikki Heikki Sarmanto; graafinen suunnittelu Pertti Nykänen. Ihmistaito, Helsinki 2002
* *Elämän rakkaus*; CD-levy; lukija Tuula Irmeli Allén, kirj. Jouko H. Nissinen. Tuula Allen, Kirkkonummi 2016
* *Me - elämän rakkaus: ensiaskeleita koulussa elämän mielen hyvinvointiin*: runoantologia; kirj. Tuula Allén ja Jouko H. Nissinen. Mediapinta, Tampere 2017

## Toimitustöitä
* *Luova tulosjohtaminen julkishallinnossa*; toim. Rauno Asikainen ja Jouko H. Nissinen. Yritystaito, Helsinki 1990

## Lähteet

## Aiheesta muualla
* Kaaderilaulajat : Majuri Jouko H Nissisen siunaus- ja muistotilaisuus Helsingin Tuomiokirkossa 4.9.2009 
* Kaaderilaulajat : Jouko H. Nissisen muistotilaisuus 4.9.2009
Kaarina Alanen

**Kaarina Alanen** (1. syyskuuta 1945 Helsinki – 30. elokuuta 2005 Helsinki) oli suomalainen filosofian maisteri ja Yleisradion pitkäaikainen radiotoimittaja. Hän toimitti radiossa muun muassa ''Sosiaalinen kirjelaatikko'' -ohjelmaa, jossa vastattiin kuuntelijoiden lähettämiin sosiaaliturvaa koskeviin kysymyksiin. 

Alanen toimitti vuonna 1990 radiodokumentin *Sodan pitkät varjot – Sotasiirtolaiset Rauhan sairaalassa* joka käsittelee Karjalassa sijainneista hoitolaitoksista evakoituja ihmisiä jotka menettivät alueluovutuksessa kotinsa. Yksikään kunta ei halunnut ottaa heitä vastaan ja Rauhan sairaalasta tuli heidän kotinsa jossa he viettivät loppuelämänsä.

## Lähteet
Son Na-eun

**Son Na-eun** (, s. ), lyhyesti **Naeun**, on eteläkorealainen laulaja ja näyttelijä, joka kuului Apink-yhtyeeseen. Hän on esiintynyt useissa korealaisissa draamasarjoissa sekä muun muassa PSYn musiikkivideolla *New Face*. 

Hän jäi pois Apink-yhtyeestä kun hänen sopimuksensa IST Entertainmentin kanssa päättyi ja hän teki sopimuksen näyttelijänä YG Entertainmentin kanssa.

## Lähteet
Kim Jin Hee

**Kim Jin-hee** (, s. ), lyhyesti **Jei**, on eteläkorealainen laulaja ja näyttelijä. Hän oli Fiestar-yhtyeen johtohahmo. Hän on esiintynyt useissa korealaisissa draamasarjoissa.

## Lähteet

## Aiheesta muualla

* 
* Profiili Melon-palvelussa
Fairfax (Virginia)

**Fairfax** on kaupunki Virginian osavaltiossa, Yhdysvalloissa. Sen väkiluku oli vuoden  väestönlaskennassa 22&nbsp;565. Vuonna 2015 sen arvioitiin olleen 24&nbsp;097. Se on osa Washington DC:n metropolialuetta.

Fairfaxin piirikunta ympäröi kaupunkia, mutta itse Fairfaxin kaupunki ei kuulu siihen vaan on *independent city*..

NRA:n päämaja sijaitsee Fairfaxissa.

## Kuvia kaupungista

Tiedosto:Fairfax High School.jpg|Fairfax High School.
Tiedosto:Low-riders - Fairfax, Va - 2011 - 2.jpg|Yhdysvaltain itsenäisyyspäivän paraati 2011 Fairfaxissa.
Tiedosto:Burke Centre station, August 2010.jpg|Burke Centren rautatieasema.


## Lähteet

## Aiheesta muualla
Karl Ehder

**Karl Ehder** (11. syyskuuta 1929 Viipuri – 17. marraskuuta 2006 Porvoo) oli suomalainen television tuotantopäällikkö. Televisioalan pioneereihin Suomessa kuulunut Ehder oli elokuva-alalla kuvaajana ja ohjaajana ennen kuin hänestä tuli Tesvision ohjelmapäällikkö. Hän ohjasi Mainos-TV:n vuosina 1959–1961 esittämän *[[Lasse Pöysti -show]]* -viihdesarjan. 

## Teoksia
* *Itke mies, itke* : muistelmateos. Innotia, Läyliäinen 1993  Kirja pdf-tiedostona Innotian kotisivuilla
* *Olavi Sampo : humaani kunnanjohtaja*. Innotia, Loppi 1999 (Lopen ensimmäisen kunnanjohtajan Olavi Sammon (1928–2014) elämäkerta)
* *Surutyöni testamentti* : muistelmateos. Innotia, Loppi 2000 
* *Teit isäin astumaan : Lopen reserviupseerit r.y. 50-vuotta 26.11.2002 : poimintoja ja tuntemuksia vuosien 1952-2002 varrelta* ; koostanut ja kirjoittanut Karl Ehder. Innotia, Porvoo 2002

## Lähteet
Mallan kartano

**Mallan kartano** (, ) oli ratsutila Viru-Nigulan pitäjässä Vironmaalla. Nykyisin kartano sijaitsee Viru-Nigulan kunnassa Länsi-Virumaalla.

Ensimmäiset kirjalliset maininnat Mallan kartanosta ovat vuodelta 1443. Keskiajalla Mallan kartano oli vasallilinna. 

Kartano sai julkisuutta vuonna 2014, kun suomalainen Risto Pietilä osti sen  bitcoineilla.

Kartanon päärakennus paloi 7. syyskuuta 2018. Siitä tuhoutui katto ja kolmas kerros kokonaan ja alemmat kerrokset osittain. Rakennuksessa oli tehty korjaustöitä ennen palon syttymistä. Viron kulttuurihistoriallisesti arvokkaiden rakennusten suojelusta vastaavan viranomaisen vähän ennen paloa tekemän arvion mukaan kartano oli huonossa kunnossa.

Rakennus on valmistunut 1880-luvulla. Se on 80 metriä pitkä, ja siinä on 50 huonetta.

## Kuvia

Malla mõisa tuuleveski varemed.jpg|Tuulimyllyn rauniot.
Malla mõisa tõllakuur.jpg|Vaunuvaja.
Malla mõisa teenijatemaja.jpg|Palveluskunnan rakennus.
Malla mõisa kelder 1.jpg|Kellari.
Malla mõis, Sprengler.jpg|Mallan kartano, Theodor Albert Sprengelin lyijykynäpiirustus (1894).


## Lähteet
Han Sun-hwa

**Han Sun Hwa** (, s. ), lyhyesti **Sunhwa**, on eteläkorealainen laulaja ja näyttelijä, joka kuului Secret-yhtyeeseen. Hän on esiintynyt useissa korealaisissa draamasarjoissa. Hän on voittanut tulokkaan palkinnon vuonna 2014.

## Lähteet

## Aiheesta muualla
*
Olavi Aarrejärvi

**Olavi Aarrejärvi** (13. marraskuuta 1926 Loimaa – 26. helmikuuta 2006 Mikkeli) oli suomalainen Ilta-Sanomien päätoimittaja. Aarrejärvi aloitti uransa 1956, jolloin hän tuli Helsingin Sanomien kotimaantoimituksen reportteriksi.

Aarrejärvi oli Ilta-Sanomien päätoimittajana 1966–1973. Hän oli sitä ennen Helsingin Sanomien Lontoon-kirjeenvaihtajana. Vuonna 1958 Helsingin Sanomien toimittajana ollut Aarrejärvi löysi joukkoraiskauksen uhriksi joutuneen Inga Myllärin ruumiin kymmenen päivää tämän katoamisen jälkeen ollessaan tutkimassa juttua. 

## Lähteet
Pipsa Hurmerinta

**Pipsa Hurmerinta** (s. 26. heinäkuuta 1978 Vaasa) on suomalainen juontaja, kokki ja malli.

## Ura
Hurmerinta aloitti mallinuransa 17-vuotiaana vuonna 1996, muutettuaan Vaasasta Helsinkiin. Hän muutti myöhemmin samana vuonna Pariisiin ja asui ulkomailla yhteensä yksitoista vuotta, Pariisin lisäksi myös lyhyen aikaa New Yorkissa. Hurmerinta teki mallintöitä 27-vuotiaaksi asti, esiintyen muun muassa Gapin, L’Oréalin ja Louis Vuittonin mainoksissa. Palattuaan Suomeen hän aloitti ravintolakokin opinnot Espoon Omniassa ja valmistui vuonna 2009.

Hurmerinta on esiintynyt monissa televisio-ohjelmissa. Ensimmäinen hänen juontamansa ohjelma oli MTV3:n *[[Mallikoulu]]n* toinen tuotantokausi *Mallikoulu 2006*. Vuosina 2011–2013 ja 2015 hän toimi Subin *[[Top Chef Suomi|Top Chef Suomen]]* juontajana ja tuomarina neljällä eri tuotantokaudella. Vuonna 2013 hän juonsi Avan *[[Erilaiset äidit]]* -ohjelman toista tuotantokautta ja vuosina 2014–2016 saman ohjelman uuden version *[[Erilaiset perheet]]* kahta tuotantokautta. Vuonna 2015 hän juonsi ohjelmaa *[[Grillikuume]]* MTV3:lla ja vuonna 2017 ohjelmaa *[[Paluu alttarille]]* samalla kanavalla. Vuonna 2017 Hurmerinta oli myös yksi *[[Kokkisota|Kokkisodan]]* kokeista MTV3:n ohjelman palattua ruutuun yli vuosikymmenen tauon jälkeen. Vuonna 2018 hän juonsi yhdessä Meri-Tuuli Väntsin kanssa Avan *[[Samassa liemessä]]* -ohjelmaa, jonka pohjalta julkaistiin myös keittokirja *Pipsa & Meri-Tuuli samassa liemessä*.

*Samassa liemessä* -kirjan lisäksi Hurmerinnalta on julkaistu myös keittokirjat *Pipsan keittiössä* ja *Pipsan keittokirja pienille ihmisille*. Hänen reseptejään on mukana myös kirjassa *Kokkisota : huippukokkien taistosta tutut reseptit*.

Televisio-ohjelmien lisäksi Hurmerinta on juontanut myös Radio Helsingin ohjelmaa *Ruokatunti*. Hänellä on myös oma ruoka-alan yritys.  

## Yksityiselämä
Pipsa Hurmerinnan äiti on näyttelijä-ohjaaja Kristiina Hurmerinta. Vanhemmat erosivat hänen ollessaan seitsemänvuotias.

Hurmerinta on avoliitossa muusikko Markus Nordenstrengin kanssa. Pari asuu Helsingissä ja heillä on poika ja tytär.    

## Teokset
*
*
*

## Lähteet

## Aiheesta muualla
*
Henri Andréani

**Henri Andréani** (oikealta nimeltään *Gustave Sarrus*, 10. huhtikuuta 1877 La Garde-Freinet, Var – 30. huhtikuuta 1936 Pariisi) oli ranskalainen elokuvaohjaaja.

Korkintekijän perheeseen syntynyt Andréani aloitti elokuvauransa Charles Pathén sihteerinä ja työskenteli sitten Ferdinand Zeccan ja Gaston Vellen apuohjaajana. Hän ohjasi etupäässä historiallisia elokuvia kuten *Napoléon* (1909), *Cléopatre* (1910), *Siège de Calais* (1911) sekä moniosainen *Les Trois Mousquetaires (1921)*. Andréani teki myös Eugène Creisselin käsikirjoituksiin perustuneen 15-osaisen raamattuelokuvien sarjan ja oli uransa lopussa mukana Abel Gancen *Napoléonin* (1927) kuvausryhmässä.

## Lähteet

## Aiheesta muualla
*
Feminiinisyys

**Feminiinisyys** (joskus **naisellisuus** tai **naismaisuus**) on joukko ominaisuuksia, käyttäytymistä ja rooleja, jotka yleisesti liitetään naisiin. Naisellisuus on osittain sosiaalisesti rakennettu, eli siinä on sekä biologisesti että sosiaalisesti syntyneitä tekijöitä. Näin feminiinisyys on eri asia kuin biologinen naissukupuoli, koska sekä miehillä että naisilla voi esiintyä naisellisia piirteitä.

## Käytös ja persoonallisuus
Vaikka naisellisina pidetyt piirteet eivät ole täysin samat kaikkialla, tyypillisimmin niihin kuuluvat lempeys, empatia, sensitiivisyys, huolehtivuus, herttaisuus, myötätunto, suvaitsevaisuus, hoivaavuus, kunnioittavuus ja halu saada huolenpitoa.

## Vaatteet ja ulkonäkö

Länsimaisissa kulttuureissa ihanteelliseen naiselliseen ulkonäköön ovat perinteisesti kuuluneet pitkät, liehuvat hiukset, kirkas iho, kapea vyötärö ja vähäinen tai olematon kasvo- ja vartalokarvoitus. Muissa kulttuureissa odotukset ovat erilaisia. Esimerkiksi monissa osissa maailmaa kainalokarvoja ei pidetä epänaisellisina. Nykyään vaaleanpunainen yhdistetään naisellisuuteen, mutta 1900-luvun alussa vaaleanpunainen yhdistettiin poikiin ja sininen tyttöihin. Feministit ovat arvostelleet näitä naisellisia kauneusihanteita rajoittaviksi, epäterveellisiksi ja jopa rasistisiksi.

Monissa muslimimaissa naiset ovat velvollisia peittämään päänsä hijabilla. Se on naisellisen vaatimattomuuden ja moraalin symboli.

## Julia Seranon transfeministinen arvostelu
Kirjassaan *Whipping Girl: A Transsexual Woman on Sexism and the Scapegoating of Femininity *(2007) transsukupuolinen kirjailija ja biologi Julia Serano ei hyväksy feminiinisyyden kuvaamista "keinotekoisena" tai "performanssina". Hänen mukaansa tietyt feminiinisyyden ja maskuliinisuuden aspektit ovat biologisen sukupuolen luonnollisia seurauksia, jotka voivat edeltää sosialisaatiota. Tämän vuoksi feministit eivät saa keskittyä naisvartaloisiin, vaan kaikki feminiinisyyden muodot pitää voimauttaa. Ennen sitä minkäänlainen sukupuolten tasa-arvo ei hänestä ole aidosti saavutettavissa.

## Katso myös
* Maskuliinisuus
* Sukupuolirooli
* Sukupuolentutkimus
* Luonto vastaan kasvatus
Animenz

**Maik Guo**, taiteilijanimeltään **Animenz** (s. 17. maaliskuuta 1991) on saksalaissyntyinen absoluuttisen sävelkorvan omaava pianisti, joka on tullut tunnetuksi klassisen musiikin elementtejä lainaavista virtuoosimaisista pianosovituksistaan.

## Lapsuus
Guo aloitti pianonsoiton kuusivuotiaana, ja omien sanojensa mukaisesti hän oli ollut ”heti pianon valloittama, koska hän pystyi tuottamaan niin kauniitä ääniä painamalla sen koskettimia.” Vuotta myöhemmin hän piti ensimmäisen resitaalinsa ja otti osaa lapsille suunnattuu pianokilpailuun. Kahdeksanvuotiaana Guo huomasi omaavansa absoluuttisen sävelkorvan, kun hän pystyi soittamaan erään televisiosarjan tunnusmusiikin ilman nuotteja. Täkeänä asiana lapsuudessaan Guo mainitsee animen, joka auttoi muokkaamaan hänen nykyistä elämäänsä ja ammattia.

## Aliaksen synty ja tie nykyhetkeen
Ollessaan viisitoistavuotias, Guo sai tietää YouTubesta. Harmikseen hän kuitenkin huomasi, että kaikissa animepianovideoissa ei ollut tarjolla nuotteja, vaan ne olivat improvisoitu. Tuolloin Guo päätti, että hän tahtoo tehdä nuotteja animen musiikkiin liittyen. 11. marraskuuta 2009 Guo loi sivuston, jolle hän jakaisi tekemiään nuotteja ilmaiseksi. Samalla sai alkunsa hänen aliaksensa ”Animenz”. Guo kuitenkin huomasi, ettei hänen sivustonsa itsessään ollut tarpeeksi tehokas keino nuottien levittämiseen. Ratkaisuna tähän hän loi 13. tammikuuta 2010 YouTubeen kanavan, jolle hän latasi videoita hänestä itsestään soittamassa sovittamiaan kappaleita.

Ajan myötä Guo alkoi kerätä kasvavissa määrin seuraajia, ja ennen pitkää hän alkoikin konsertoimaan eri maissa. Tällä hetkellä Guo on pitänyt yli 60 yksittäistä konserttia ympäri maailmaa, hänen YouTube-kanavaansa on tilannut yli 1,4 miljoonaa ihmistä ja näyttökertoja tällä hetkellä on yli 267 miljoonaa kappaletta. 27. lokakuuta vuonna 2016 Guo ilmoitti, että hän jäisi vuodeksi tauolle aliaksensa Animenzin ylläpitämisestä, jotta hän voisi saattaa opintonsa loppuun. 

1. tammikuuta vuonna 2018 Guo ilmoitti jatkavansa toimintaansa Animenzina.

## Lähteet

## Aiheesta muualla
*
* 
*
*
Kielletty intohimo

**Kielletty intohimo** (*Unlawful Entry*) on Jonathan Kaplanin ohjaama yhdysvaltalainen jännityselokuva vuodelta 1992. Sen 
pääosia näyttelevät Kurt Russell, Madeleine Stowe ja Ray Liotta.

## Juoni
Nuoren pariskunnan (Russell ja Stowe) asuntomurtoa tutkimaan tullut poliisimies (Liotta) ihastuu talon emäntään ja alkaa piinata pariskuntaa.

## Vastaanotto
*[[Video-opas|Video-oppaassa]]* vuodelta 1994 Bello Romano kutsui *Kiellettyä intohimoa* tarkaksi mutta tavanomaiseksi jännityskehitelmäksi, kehui Liottan roolityötä ja antoi elokuvalle kolme tähteä viidestä, mikä vastaa sanallista arviota ”hyvä”. Elokuvakriitikko Roger Ebert arvosti myös Liottaa tälle tyypillisessä psykopaatin roolissa ja antoi elokuvalle kolme tähteä neljästä.

## Lähteet
Ossi Törrönen

**Ossi Törrönen** (2. huhtikuuta 1915 Helsinki – 19. tammikuuta 2009 Kirkkonummi) oli suomalainen merkonomi joka toimi Otaniemen Teekkarikylän johtajana 1952–1969.

Törrönen valmistui merkonomiksi 1937 Suomen liikemiesten kauppaopistosta. Hän oli aluksi Ilmapuolustusliiton Jämijärven-lentokoulutuskeskuksessa taloudenhoitajana ja lentopäiväkirjanpitäjänä sekä palveli sotavuosina ilmavoimissa. Sotien jälkeen Törrönen oli ensin Vierumäen urheiluopistolla talouspäällikkönä ja vuodesta 1952 alkaen Otaniemessä Teknillisen korkeakoulun teekkarikylän johtajana. Ota-Ossiksi kutsuttu Törrönen toimi konsulttina Dipolia rakennettaessa, oli mukana ensimmäisten tv-lähetysten aloittamisessa Tes-TV:llä ja juonsi myös itse tv-ohjelmia. Vuonna 1969 Törrönen siirtyi ravintolayhtiö Vuoriston palvelukseen kiinteistöasioita hoitamaan.

Kunniateekkarin arvon ensimmäisenä saanut Törrönen osallistui Teknillisen korkeakoulun ylioppilaskunnan tapahtumiin vielä eläkevuosinaankin ja julkaisi kolme muistelmateosta teekkarikylän ajoista. Vuonna 2005 Otaniemessä sijaitseva Otakaari 18:n asuintalo nimettiin Ossin linnaksi hänen mukaansa. Otaniemen Servin mökki-kerhotalon edessä on vuodesta 1990 ollut vanha resiina joka hankittiin Ossi Törrösen 75-vuotispäivän kunniaksi.

## Teoksia
* *Lässyt : muistikatkoksia teekkarikylävuosiltani 1952-1969* ; julk. Teknillisen korkeakoulun ylioppilaskunta. Otakustantamo, Espoo 1982, 2. uusittu painos nimellä *Ossin paremmat lässyt*. 1987, 3. uus. painos jonka toimitti Anna-Maija Nikkilä nimellä *Ossin parhaimmat lässyt : kolmas kerta ...*. Otatieto, Espoo 1991  Kirja online-muodossa Issuussa
* *Teekkarielämää : paloja teekkarikulttuurista ja sen synnystä* ; julkaisija Suomen teknillinen seura STS ry ja Korkeakouluinsinöörien ja arkkitehtien keskusliitto KAL ry ; päätoimittaja Tom Puusola ; artikkelin kirjoittajat Ossi Törrönen ym. Suomen teknillinen seura STS, Helsinki 1992, 2. uus. painos Tekniikan akateemisten liitto, Helsinki 1997, 3. uus. painos nimellä *Teekkarielämää*. Tekniikan akateemisten liitto, Helsinki 2006

## Lähteet
Rieker

**Rieker** on sveitsiläinen perheyritys, joka valmistaa kenkiä ja laukkuja naisille ja miehille. Riekerin tuotteita myy noin 9&nbsp;000 vähittäiskauppiasta lähinnä Euroopassa. Yhtiön pääkonttori sijaitsee Sveitsin Schaffhausenin kantonin Thayngenissa. Yhtiö työllistää noin 20&nbsp;000 ihmistä maailmanlaajuisesti myynnin, suunnittelun ja tuotannon työtehtävissä. Sillä on omia tehtaita Marokossa, Slovakiassa, Romaniassa, Tunisiassa ja Vietnamissa.

Yritys on perustettu vuonna 1874 Schwarzwaldin alueella Etelä-Saksassa. Rieker on viidennen sukupolven perheyritys. Se suunnittelee ja valmistaa itse lähes koko mallistonsa, johon kuuluu sekä muoti- että ulkoilujalkineita. Rieker on myös kehittänyt jalkineisiinsa omia teknologioita (esim. Rieker Antistress), jotka parantavat kengän istuvuutta, joustavuutta ja kestoa.

## Lähteet

# Rieker Holding AG, Schaffhausenin kantonin kaupparekisteri
# Yrityksen verkkosivusto 
# Yrityksen verkkosivusto 
### Viitteet
Aares Salli

**Aares Eino Salli** (21. elokuuta 1914 Vaasa – 14. kesäkuuta 2009 Espoo) oli suomalainen taidemaalari.

Aares Sallin vanhemmat olivat Vaasa-lehden toimittaja, kansakoulunopettaja Eino Salli ja liikkeenharjoittaja Anna Elin Skogberg. Hän pääsi ylioppilaaksi 1935 ja opiskeli Helsingissä Taideteollisessa keskuskoulussa 1938-1941. Talvisodan alettua hänet lähetettiin Niinisaloon upseerikouluun ja hän palveli sotien aikana vänrikkinä. Hän teki rintamalla piirustuksia ja maalauksia joita hän julkaisi 2004 kirjassa *Sallasta Karjalankannakselle – jatkosota tekstein ja piirroksin*. Suurin osa töistä oli hiilipiirustuksia joiden pohjalta Salli maalasi öljyväriteoksia vuonna 1997.

Sotien jälkeen Salli opiskeli Suomen taideakatemian koulussa 1946–1949 ja sen jälkeen useampaan otteeseen Pariisissa Académie André Lhotessa 1950, 1952 ja 1954. Ensimmäisen näyttelynsä hän piti 1949. Salli valmistui kuvaamataidon opettajaksi ja toimi opettajana vuoteen 1975 saakka jolloin hän jäi eläkkeelle. 

Salli on kuvannut ekspressionismia edustavissa maalauksissaan usein lunta ja metsää, yksi suosittu aihe hänellä olivat lumen peittämät autovanhukset. Hän maalasi myös merimaisemia ja muotokuvia. Näyttelyitä Salli piti Suomen ohella Pariisissa ja Genevessä. Hänen ateljeensa sijaitsi Espoon Viherlaaksossa ja hän maalasi myös Sulkavalla ja huvilallaan Björköbyssä, Vaasan ulkosaaristossa.

## Kirjallista tuotantoa
* *Sallasta Karjalankannakselle : jatkosota tekstein ja piirroksin*. Aares Salli, Espoo 2004

## Lähteet

## Aiheesta muualla
* Ateljee Salli : Aares Salli 1914-2009
Mesidiini

**Mesidiini** eli **2,4,6-trimetyylianiliini** (C9H13N) on aniliinin johdannaisiin kuuluva orgaaninen yhdiste. Yhdistettä käytetään valmistettaessa väriaineita.

## Ominaisuudet, valmistus ja käyttö
Huoneenlämpötilassa mesidiini on väritöntä nestettä. Yhdiste on veteen liukenematonta. Mesidiini on melko myrkyllistä ja aineelle altistuminen voi aiheuttaa methemoglobiinin muodostumista vereen. Aine voi myös olla karsinogeenista eli syöpää aiheuttavaa.

Mesidiiniä valmistetaan nitraamalla mesityleeniä ja pelkistämällä muodostunut tuote vedyttämällä. Yhdisteestä valmistetaan väriaineita.

## Lähteet
TimeSplitters (videopeli)

**TimeSplitters** on Free Radical Designin kehittämä ja Eidos Interactiven julkaisema ensimmäisen persoonan ammuntapeli, joka julkaistiin PlayStation 2:lle vuonna .

Peli on *[[TimeSplitters (pelisarja)|TimeSplitters]]*-pelisarjan ensimmäinen osa.

## Pelaaminen
Pelissä on neljän pelaajan jaetun ruudun moninpeli. Kehittäjien mukaan pelin saaminen toimimaan riittävällä ruudunpäivitysnopeudella oli haastavaa ja kehityksessä asetettiin varhain realistisia rajoituksia. Pelin ohjaus suunniteltiin DualShock 2 -ohjaimen kahdelle analogiselle sauvalle, jossa toisella tikulla ohjataan liikkumista ("jalkoja") ja toisella katselusuuntaa ("päätä").

## Vastaanotto
GameSpot antoi pelille arvosanaksi 8.4/10 arvostelussaan. Arvostelussa kehuttiin tasosuunnittelua sekä ohjausmenetelmän asetuksia.

## Lähteet

## Aiheesta muualla
*
SHL-kausi 2016–2017

**SHL-kausi 2016-17** oli SHL:n  42. kausi. Kausi alkoi syyskuussa 2016 ja päättyi maaliskuussa 2017. Pudotuspeleihin pääsi kymmenen parasta joukkuetta. Runkosarjan kaksi viimeistä karsivat joutumisesta HockeyAllsvenskaniin. 

Rögle BK ja Leksands IF joutuivat karsimaan, ja näistä Rögle voitti BIK Karlskogan suoraan neljässä pelissä, kun taas Leksands menetti paikkansa Mora IK:lle.  

## Runkosarja

### Runkosarjan parhaat pistemiehet

*O = Ottelut; M = Maalit; P = Pisteet +/– = Plus/Miinus; RM = Rangaistusminuutit.*

## Pudotuspelit

## Lähteet
Sara-Maria Heinonen

**Sara-Maria Heinonen** (s. 1989) on suomalainen näyttelijä. Heinonen oli yksi MTV3:n *[[Vedetään hatusta]]* -viihdeohjelman neljännen tuotantokauden vakioesiintyjistä. Hän on näytellyt myös muun muassa Oulun kaupunginteatterissa ja Pyynikin kesäteatterissa. Heinonen on opiskellut näyttelijäntyötä Tampereen yliopiston Teatterityön tutkinto-ohjelmassa (Näty) sekä Lahden kansanopistossa. Hän on myös improvisaatioryhmä Kolinan jäsen. 

## Lähteet

## Aiheesta muualla
*
Taistelu aamunkoitteessa (elokuva)

**Taistelu aamunkoitteessa** (myös nimillä **Zulu** ja **Verilöyly aamunkoitteessa**, alkuperäisnimi *Zulu Dawn*) on Douglas Hickoxin ohjaama historiallinen sotaseikkailu vuodelta 1979. Elokuva kertoo zuluheimon saavuttamasta voitosta brittiläisiä siirtomaaisäntiä vastaan Isandlwanan taistelussa Etelä-Afrikassa vuonna 1879. Sen pääosia näyttelevät Burt Lancaster, Peter O’Toole ja Simon Ward.

Elokuvan toisena käsikirjoittajana toimi vuoden 1964 elokuvan *[[Zulu (elokuva)|Zulu]]* ohjaaja ja toinen käsikirjoittaja Cy Endfield. Kun varhaisempi elokuva kertoo itse taistelusta, *Taistelu aamunkoitteessa* on sen ”esiosa” () ja kuvaa myös taistelua edeltäneitä tapahtumia.

## Rooleissa

## Vastaanotto
Suuresta tuotantobudjetistaan, nimekkäistä näyttelijöistään ja suositusta edeltäjästään *Zulu* (1964) huolimatta *Taistelu aamunkoitteessa* ei saanut tuoreeltaan hyvää vastaanottoa sen kummemmin kriitikoilta kuin yleisöltäkään. Myöhemmin sen arvostus on noussut videojulkaisujen myötä.

*Helsingin Sanomien* tv-toimittaja Pertti Avola piti elokuvaa vuonna 1986 nautittavana seikkailuelokuvana, joka ”kuvaa terävästi brittien ylimielisyyttä ja suoranaista tyhmyyttä, joka johti täydelliseen tappioon”. Pääosan esittäjistä hän kehuu erityisesti Peter O’Toolea ”korskeana” brittiupseerina. *[[Video-opas|Video-oppaassa]]* vuodelta 1994 Bello Romano valitteli *Taistelun aamunkoitteessa* menettävän hieman otettaan yrittäessään kuvata molempien sotaosapuolten tuntoja ja antoi elokuvalle kolme tähteä viidestä, mikä vastaa sanallista arviota ”hyvä”.

## Lähteet

## Aiheesta muualla
*
Second Sight

**Second Sight**  on Free Radical Designin kehittämä ja Codemastersin julkaisema hiiviskelypeli. Peli on julkaistu Nintendo GameCubelle, PlayStation 2:lle, Windowsille ja Xboxille vuonna .

Vuonna 2018 THQ Nordic hankki pelin oikeudet omistukseensa.

## Ääniraita
Pelin musiikin säveltänyt Graeme Norgate on julkaissut pelin ääniraidan digitaalisena latauksena.

## Vastaanotto
Pelin Xbox-versio on saanut GameSpotin arvostelussa arvosanaksi 7.5/10.

## Lähteet

## Aiheesta muualla
*
Tom Clancy’s Ghost Recon Advanced Warfighter 2

**Tom Clancy’s Ghost Recon Advanced Warfighter 2** on Red Storm Entertainmentin kehittämä ja Ubisoftin julkaisema kolmannen persoonan ammuntapeli. Peli on julkaistu vuonna  PlayStation 3:lle, Windowsille ja Xbox 360:lle.

## Vastaanotto
V2.fi antoi pelille 4,5/5 tähteä arvostelussaan.

IGN antoi pelille arvosanaksi 9.1/10 arvostelussaan.

## Lähteet

## Aiheesta muualla
* 
* 
*
Artur Candolin

**Artur Eliel Candolin** (20. tammikuuta 1865 Ullava – 18. syyskuuta 1936 Helsinki) oli pappi, sanomalehden perustaja ja toimittaja sekä nuorsuomalainen aktiivi. 

Artur Candolinen vanhemmat olivat lääninrovasti Anders Adrian Candolin ja Fredrika Matilda Ervast ja puoliso vuodesta 1888 Matilda Emilia Vickström. Candolinin veli oli kirkkoherra, rehtori Einar Candolin. Artur Candolin tuli ylioppilaaksi Hämeenlinnan normaalilyseosta, vihittiin papiksi 1888 ja sai filosofian maisterin arvon 1897. Hän toimi pappina useassa eri seurakunnassa Uudellamaalla ja sairaalapastorina Helsingissä vuodesta 1901. Hän työskenteli myös *[[Uusmaalainen]]*-lehden päätoimittajana ja oli toinen lehden perustajista Emil af Hällströmin kanssa, samoin kuin ahkera nuorisoseuralainen ja nuorsuomalaisten johtavia henkilöitä Uudellamaalla.

## Lähteet
Adjurānin sulttaanikunta

**Adjurānin** tai **Ajuranin sulttaanikunta** oli eteläisen Somalian rannikolla 1300-luvun lopulta 1600-luvulle hallinnut sulttaanikunta, jonka pääkaupunkina toimi Merka. Sulttaanikunta oli monen klaanin yhteenliittymä, johta johti Gareenin suku.

Sulttaanikunta kohosi huomattavaksi tekijäksi 1550- ja 1650-lukujen välisenä aikana. Vahvan keskitetyn hallinnon ja armeijan luoma vakauden kausi elvytti Intian meren kauppaa. Sulttaanikunnan aikana luotiin arkkitehtuuria ja vesiteknologiaa, joita on säilynyt meidän päiviimme asti. Aikakautena uudistettiin myös maatalous- ja verotusjärjestelmiä, jotka olivat paikoin käytössä aina 1800-luvulle asti.

Vahva armeija onnistui pitämään lännen oromoiden ja Intian valtamerellä toimineen Portugalin tunkeutumiset poissa. 1600-luvulla sulttaanikunta pysäytti oromoiden invaasion ja käännytti heidät islamin uskoon. Portugalin luoma uhka lähensi sulttaanikunnan ja osmanivaltakunnan suhteita.

Sulttaanikunta hajosi 1700-luvun alkuun mennessä. Syinä hajoamiseen olivat Portugalin jatkuva ahdistelu sekä myöhäisten hallitsijoiden itsevaltaiset otteet.

## Katso myös
* Ajuraan

## Lähteet
*
*
*

### Viitteet
Elevon

**Elevon** on lentokoneen siiven ohjainpinta, joka yhdistää koneen nokan nostamiseen ja laskemiseen käytettyjen korkeusvakainten () ja koneen kallistamiseen käytettyjen siivekkeiden (*ailerons*) toimintoja. Niitä voidaan käyttää molempiin tarkoituksiin yhtä aikaa liikuttamalla elevoneja epäsymmetrisesti. Elevoneja käytetään pääasiassa deltasiipisissä ja kääntyväsiipisissä lentokoneissa.

## Lähteet
Momoland

**Momoland** (, tyyliteltynä **MOMOLAND**) oli eteläkorealainen kuusihenkinen tyttöyhtye, jonka levy-yhtiönä toimi MLD Entertainment. Yhtyeeseen kuuluivat jäsenet Jane, Hyebin, Nayun, JooE, Ahin ja Nancy. Yhtye debytoi 10. marraskuuta 2016. Yhtyeen entisiin jäseniin kuuluvat Taeha, Yeonwoo ja Daisy.

## Historia
Yhtyeen musiikkivideo "BBoom BBoom" ylitti 500 miljoonaa katselua YouTubessa vuonna 2021. Yhtye on kolmas K-pop tyttöyhtye, jonka musiikkivideo on ylittänyt rajapyykin.

27. tammikuuta 2023 ilmoitettiin, että yhtyeen jäsenet ovat jättäneet MLD Entertainment -yhtiön. 14. helmikuuta 2023 yhtyeen kerrottiin hajonneen, ja jäsenten jatkavan uriaan erillään. Kaikki yhtyeen kuusi jäsentä julkaisivat Instagram-tileillään käsinkirjoitetun viestin yhteen hajoamisesta samalla kiittäen fanejaan kaikista yhdessä luoduista muistoista, ja heidän osoittamastaan tuesta yhtyettä kohtaan. 

## Jäsenet
Yhtyeen alkuperäiset jäsenet:
* Hyebin (혜빈) – johtaja
* Yeonwoo (연우)
* Jane (제인)
* Taeha (태하)
* Nayun (나윤)
* Daisy (데이지)
* JooE (주이)
* Ahin (아인)
* Nancy (낸시)

## Diskografia
### Studioalbumit
* 

### EP-levyt
* *Welcome to Momoland* (2016)
* *Freeze!* (2017)
* *Great!* (2018)
* *Fun to the World* (2018)
* *Show Me* (2019)
* *Starry Night* (2020)

## Lähteet

## Aiheesta muualla
*
Daniel Palillo

**Daniel Palillo** (s. 1981 Helsinki) on suomalainen taiteilija ja suunnittelija.  

Palillo perusti nimeään kantavan vaatemalliston vuonna 2008. Daniel Palillo -merkin vaatteita myytiin yli 30 eri maassa. Eniten jälleenmyyntiä mallistolla oli Kiinassa, Japanissa, Koreassa sekä Yhdysvalloissa. 

Palillon asuja ovat käyttäneet muun muassa Lady Gaga, Wiz Khalifa, Rita Ora ja Jessie J sekä useat Kpop-tähdet, kuten G-Dragon, 2NE1 ja EXO   Hänet palkittiin Vuoden vaatesuunnittelijana vuonna 2014.

Palillo lopetti oman mallistonsa tekemisen vuonna 2015 keskittyäkseen taiteelliseen työskentelyyn. Sittemmin Palillon töitä on esitelty museoissa ja gallerioissa ympäri maailman. 

## Lähteet
José Ignacio Ceniceros González

**José Ignacio Ceniceros González** (s. 11. toukokuuta 1956 Villoslada de Cameros) on espanjalainen poliitikko. 

Ceniceros González on La Riojan itsehallintoalueen johtaja heinäkuusta 2015 alkaen.

Hän toimi La Riojan parlamentin puheenjohtajana 1999–2015. Vuonna 2015 hän osallistui kotikuntansa Villoslada de Camerosin pormestarinvaaliin. Hän erosi pormestarin virasta, kun hänelle ehdotettiin ehdokkuutta aluejohtajan virkaan.
 
Ceniceros González on suorittanut tutkinnon ranskalaisessa filologiassa.

## Lähteet
Jun Hyo-seong

**Jun Hyo-seong** tai **Jeon Hyosung** (, s. ), lyhyesti **Hyosung** tai **Hyoseong**, on eteläkorealainen laulaja, joka kuuluu Secret-yhtyeeseen. Hän on lisäksi julkaissut soololevytyksiä ja näytellyt draamasarjoissa.

## Lähteet

## Aiheesta muualla
* 
* Profiili Melon-palvelussa
La Roche-Maurice

**La Roche-Maurice** on kunta läntisessä Ranskassa Finistèren departementissa Bretagnen alueella. Se sijaitsee Élornjoen varrella.

Kunnan nähtävyyksiä on 1000-luvulta peräisin oleva linna *Château de la Roche-Maurice*. Vuonna 1189 siitä tuli Léonin varakreivien asuinpaikka. 1300-luvulla linna tuli avioliiton kautta Rohanin suvulle. Linna purettiin osittain vuonna 1489 Ranskan kuninkaan Kaarle VII määräyksellä. Lopullisesti linna tuhoutui Ranskan uskonsodissa. Tämän jälkeen paikalliset asukkaat ovat käyttäneen linnan kiviä talojen rakentamiseen.

## Aiheesta muualla

## Lähteet
Yhdysvaltain sisäisen turvallisuuden ministeri

**Yhdysvaltain sisäisen turvallisuuden ministeri** () on Yhdysvaltain sisäisen turvallisuuden ministeriön johtaja, hallituksen jäsen ja järjestyksessä kahdeksastoista presidentin sijainen. Ministerin tehtäviin kuuluu Yhdysvaltain ja sen kansalaisten turvallisuuden takaaminen. Se perustettiin Homeland Security Actin myötä vuonna 2002. 

Nykyinen sisäisen turvallisuuden ministeri Kristi Noem astui virkaan 25. tammikuuta 2025. 

## Luettelo sisäisen turvallisuuden ministereistä

## Lähteet
Pirjo (televisiosarja)

**Pirjo** on Yle Areenassa julkaistu komediasarja, jonka nimiroolin näyttelee Pirjo Heikkilä. Jaksot on käsikirjoittanut Pirjo Heikkilä yhdessä sarjan ohjaajan Lauri Nurksen kanssa. Sarjan jaksoja on esitetty myös Yle TV2 -kanavalla. Sarjassa päähenkilö Pirjo, näyttelijänsä karrikoitu versio, ajautuu normaaleissa ja arkisissa paikoissa toinen toistaan nolompiin tilanteisiin.

## Jaksot

### Ensimmäinen tuotantokausi

### Toinen tuotantokausi

### Kolmas tuotantokausi

## Lähteet

## Aiheesta muualla
* ''Pirjo'' Yle Areenassa
Jung Ha-na

**Jung Ha-na** (, s. ), lyhyesti **Hana**, on eteläkorealainen laulaja, joka kuuluu Secret-yhtyeeseen. Hänet on tunnettu myös nimellä **Zinger**.

## Lähteet

## Aiheesta muualla
Yhdysvaltain asunto- ja kaupunkikehityksen ministeri

**Yhdysvaltain asunto- ja kaupunkikehityksen ministeri** (), yleensä vain asuntoministeri, on Yhdysvaltain asunto- ja kaupunkikehityksen ministeriön johtaja ja hallituksen jäsen. Ministeriön tehtäviin kuuluu kodinomistajuuden lisääminen, yhteisöjen tukeminen, sekä edullisten asuntojen myynnin edistäminen.

Ministeri on järjestyksessä kolmastoista presidentin sijainen.

Donald Trump nimitti Scott Turnerin Yhdysvaltain asunto- ja kaupunkikehityksen ministeriksi virkakautensa alussa 2025.

## Luettelo asunto- ja kaupunkikehityksen ministereistä

## Lähteet
South Boston

**South Boston**, tunnettu myös lempinimellä **Southie**, on kaupunginosa Bostonissa Massachusettsin osavaltiossa Yhdysvalloissa.

1800-luvun puolivälissä South Bostoniin asettui suuri määrä katolilaisia amerikanirlantilaisia maahanmuuttajia, ja alueesta muodostui pitkäksi aikaa irlantilaiskortteli. Työnväenluokkaiselle alueelle kehittyi myös paha maine. 2000-luvun taitteessa South Boston alkoi kuitenkin keskiluokkaistumaan, ja kaupunginosaan on muuttanut paljon korkeakoulutettuja nuoria ja perheitä erilaisista etnisistä taustoista.

South Bostonin irlantilaishistoriasta muistuttaa yhä muun muassa vuosittain järjestettävä suuri Pyhän Patrikin päivän paraati, joka kerää osallistujia myös alueen ulkopuolelta.

## Kuvia

Tiedosto:South Boston VA.jpg|South Bostonin katunäkymää
Tiedosto:Institute of Contemporary Art, Boston.jpg|Taidemuseo Institute of Contemporary Art
Tiedosto:Southie Mural.JPG|Muraali, joka toivottaa tervetulleeksi sekä iirin että englannin kielellä
Tiedosto:St. Patrick's Day 2023 in Boston Frn0eoBWYAIQFVj.jpg|Pyhän Patrikin päivän juhlintaa


## Lähteet
North End (Boston)

**North End** on kaupunginosa Bostonissa Massachusettsin osavaltiossa Yhdysvalloissa. Se on tunnettu kaupungin Little Italyna.

## North Endin historiaa
North Endin aluetta on asutettu 1600-luvulta lähtien, ja se on Bostonin vanhin asuinalue. 1800-luvulla siitä tuli siirtolaisten asuttamaa köyhää aluetta, jossa oli paljon rikollisuutta.

1800-luvun jälkipuoliskolla alueelle alkoi asettua italialaisia maahanmuuttajia, joista tuli alueen enemmistö. Vuonna 1930 jopa 99,9% asukkaista oli italialaistaustaisia. North Endin amerikanitalialaiset tekivät töitä muun muassa kalastajina, rakennusalalla ja kauppiaina.

Vuosisadan kuluessa italialaisväestö alkoi vähitellen huveta. 1970-luvulla alue herätti sijoittajien mielenkiinnon, ja sittemmin gentrifikaation myötä nousseet elinkustannukset pakottivat paikallisia muuttamaan pois. Alueelle on muuttanut paljon korkeakoulutettua väestöä. Vuonna 2016 noin 20% North Endin asukkaista oli amerikanitalialaisia.

## Kulttuuri
Italialaisyhteisö on edelleen eläväinen North Endin alueella. Kaupunginosassa on paljon italialaisia ravintoloita, kahviloita ja kauppoja. Alueella myös vietetään roomalaiskatolisten pyhimysten juhlia. Suurin niistä on pyhän Antonius Padovalaisen muistojuhla, jonka viettämisen aloittivat Avellinon maakunnasta saapuneet siirtolaiset vuonna 1919.

Alueella on myös vanhempaa kulttuuriperintöä. Paikallinen Old North Church on Bostonin vanhin toiminnassa oleva kirkko 1720-luvulta. Kaupunginosassa sijaitsee myös noin vuonna 1680 rakennettu puutalo, joka oli myöhemmin Paul Reveren asuintalo ja on nykyään museokäytössä. 

## Kuvia

Tiedosto:St Agrippina di Mineo Feast Boston.jpg|Pyhimys Agrippina Mineolaisen juhlapäivän viettoa.
Tiedosto:St. Stephen's Catholic Church - North End, Boston, MA, USA - panoramio.jpg|Katolinen kirkko North Endin alueella
Tiedosto:2017 Old North Church from Hull Street.jpg|Old North Church, Bostonin vanhin toiminnassa oleva kirkko.
Tiedosto:Paul Revere House side view.jpg|Paul Reveren talo


## Lähteet

## Aiheesta muualla
Sadan vuoden talo

**Sadan vuoden talo** on Yle TV1:n vuonna 2017 esittämä suomalainen tositelevisiosarja, jossa seurattiin televisiotuottaja Juha-Pekka Ristmeren talonrakennusprojektia Porin Pietniemen kaupunginosassa. Ristmeri rakennutti modernin puurakenteisen omakotitalon tontille, jossa aikaisemmin oli sijainnut hänen lapsuudenkotinsa.

## Taustaa
Projekti sai alkunsa, kun Tampereella asuvan Ristmeren vanhempien 1960-luvun puolivälissä Pietniemen Metsäläntielle rakentama omakotitalo jouduttiin purkamaan kosteusvaurioiden vuoksi heidän kuolemansa jälkeen vuonna 2014. Ristmeri päätti rakentaa tilalle talon, joka 50 vuoden sijaan kestäisi ainakin 100 vuotta. Tarkoitus oli rakentaa muunneltava, moderni ja tulevaisuuden normit täyttävä talo. Kun sopivaa ei ollut saatavissa talotehtailta, palkkasi Ristmeri suunnittelijaksi raumalaisen puurakentamiseen erikoistuneen arkkitehdin Jukka Koivulan. 

## Henkilöt
Ristmeren lisäksi sarjan päähenkilöinä ovat talon toteuttaneet rakennusmiehet. Kirvesmieheksi palkattiin Ruotsissa jo 1970-luvulta lähtien asunut Esa Dahl, johon Ristmeri tutustui tuotantoryhmään kuuluneen toimittaja Juha Granathin kautta. Apumiehinä olivat Dahlin sisarenpoika Erik Dahl ja Jarmo Mäkinen. Sarjan henkilöistä huomiota herätti erityisesti suorapuheisena pidetty Esa Dahl.

## Talo

Arkkitehti Jukka Koivula teki rakennuksesta viisi ehdotusta, joista päätettiin toteuttaa ”kolmioleiväksi” nimetty versio. Tavoitteena oli mahdollisimman pienen hiilijalanjäljen jättävä nollaenergiatalo, jolla on myös keskimääräistä pidempi käyttöikä. Rakennusmateriaalit pyrittin hankkimaan mahdollisimman läheltä. Talo rakennettiin kokonaan puusta. Sen runkona ovat tehdasvalmisteiset CLT-elementit ja ulkoseinissä on lautavuoraus. Talossa on lämmön talteenottava ilmanvaihto, maalämpö, aurinkopaneelit sekä älykäs sähkön ohjausjärjestelmä. Rakennuksen tilavuus on 909 m³, kokonaisala 253 m² ja asuinpinta-ala 170 m².

Lokakuussa 2015 alkanut projekti kesti lopulta yli puolitoista vuotta, ja talo valmistui keväällä 2017. Alkuperäinen budjetti oli 450 000 euroa, mutta lopulta sen hinta nousi aikataulun pettämisen myötä yli miljoonaan. Talon valmistuttua siitä ilmoitettiin asuinkäytön sijasta tulevan tv-ohjelmien tuotantotila

Ohjelman suosiosta huolimatta tekijät saivat sosiaalisessa mediassa runsaasti henkilökohtaisuuksiin menevää kielteistä palautetta. Mukana ollut Ristmeren puoliso joutui törkykommenttien vuoksi sulkemaan some-tilejään, ja lopulta koko perhe päätti vetäytyä julkisuudesta. Tuottaja kieltäytyi myös ohjelman uusintaesitysten aikana kesällä 2018 kommentoimasta talon kohtaloa.

## Esiintyjät

## Jaksot

## Aiheesta muualla

*Sadan vuoden talo Yle Areenassa

## Lähteet
Ati (Tšad)

**Ati** on kaupunki Tšadissa Bathan hallinnollisella alueella, jonka pääkaupunki se on. Vuoden 2009 väestönlaskennassa siellä oli 20 902 asukasta. Vuonna 2012 kaupungin väkiluku oli noin  35 000.

Atissa on lentokenttä, joolla on yksi kiitotie.

## Lähteet
Ngatpang

**Ngatpang** on yksi Palaun kuudestatoista osavaltiosta. Se sijaitsee Babeldaobin saarella. Osavaltion pinta-ala on 65 neliökilometriä. Vuoden 2015 väestönlaskennassa asukkaita oli 282.

## Lähteet
Où aller

**Où aller** on Marie Linen esittämä kappale, jolla se edusti Ranskaa vuoden 1998 Eurovision laulukilpailussa Ison-Britannian Birminghamissa. 

Kappale sijoittui Euroviisuissa 25 maan joukosta sijalle 24. 3 pisteellä. 

## Lähteet